S-373/2022

Mál þetta, sem dómtekið var 2. mars 2020, er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur X, kt. [...], [...], og C-x-x S-x-x, kt. 000000- 0000, Rúmenía, og S-x-x- A-x-x P-x-x, kt. 000000-0000, Rúmenía, „fyrir eftirfarandi sérrefsilagabrot:

[...]

IV.

Gegn ákærða X, C-x-x S-x-x og S-x-x- A-x-x P-x-x fyrir fíkniefnalagabrot með því að hafa í félagi þann 14. desember 2020 á dvalarstað ákærðu, að [ ---] í Reykjavík, haft í vörslum sínum í sölu- og dreifingarskyni, samtals 345,18 grömm af maríhúana og 243,56 grömm af tóbaksblönduðu kannabisefni (efnaskrárnúmer 45085) en lögreglan fann og haldlagði fíkniefnin við leit í húsnæðinu.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

V.

Gegn ákærðu C-x-x S-x-x og S-x-x- A-x-x P-x-x fyrir peningaþvætti með því að hafa þann 14. desember 2020 á dvalarstað ákærðu, að [ ---] í Reykjavík tekið við, aflað sér og/eða umbreytt ávinningi með sölu- og dreifingu ótiltekins magns fíkniefna og eftir atvikum með öðrum ólögmætum og refsiverðum hætti allt að, samtals fjárhæð kr. 492.000 sem lögregla lagði hald á við leit á dvalarstað ákærðu þann 14. desember 2020.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, sbr. 5. gr. laga um ávana- og fíkniefni nr. 65/1974.

VI.

Gegn ákærðu S-x-x- A-x-x P-x-x fíkniefnalagabrot með því að hafa þann 14. desember 2020 að dvalarstað ákærðu, að [ ---] í Reykjavík, haft í vörslum sínum í sölu- og dreifingarskyni, 7,75 grömm af kókaíni (efnaskrárnúmer 45088) en lögreglan fann og haldlagði fíkniefnin við leit á ákærðu.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærðu verði dæmd til refsingar og til greiðslu alls sakarkostnaðar. Þá er krafist upptöku á 767,25 grömm af tóbaksblönduðu kannabisefni og 7,53 grömm af maríhúana (efnaskrárnúmer 45089), 239,24 grömm af kannabislaufum, 569,16 grömm af maríhúana og 7,80 grömm tóbaksblandað kannabisefni (efnaskrárnúmer 45090), 36,94 grömm af maríhúana (efnaskrárnúmer 45091), 0,85 grömm af kókaíni (efnaskrárnúmer 45087) og 49,55 grömm af kókaíni, 1,98 grömm af tóbaksblönduðu kannabisefni, 62 millilítrar af kannabisblönduðum vökva (efnaskrárnúmer 45086), 345,18 grömm af maríhúana og 243,56 grömm af tóbaksblönduðu kannabisefni (efnaskrárnúmer 45085) og 7,75 grömm af kókaíni (efnaskrárnúmer 45088) auk farsíma, sbr. munaskýrslur 150565, 150566, 150567 og loftbyssu, sbr. munaskýrsla 150576, skv. 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 2 33/2001 með síðar breytingum og 37. gr. vopnalaga nr. 16/1998. Þá er jafnframt krafist upptöku til ríkissjóðs á kr. 920.000 og kr. 492.000, sbr. munaskýrslur 150574, c., 69. gr. d. almennra hegningarlaga nr. 19/1940. Allt framangreint var haldlagt við leit lögreglu hjá hinum ákærðu líkt og nánar er rakið í ofangreindum ákæruköflum.

Mál nr. 007- 2020- 074620

Ákærðu sóttu ekki þing við þingfestingu málsins og höfðu ekki boðað forföll en ákæra og fyrirköll höfðu verið birt í Lögbirtingarblaði 31. janúar 2022. Upphaflega hafði málið fengið málsnúmerið S - 5978/2021 en þáttur ákærðu C-x-x og S-x-x - A-x-x var klofinn frá með heimild í 2. mgr. 169. gr. laga nr. 88/2008 um meðferð sakamál. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði C-x-x fæddur í júní 1990. Samkvæmt framlögðu sakavottorði, dagsettu 15. desember 2021, hefur ákærði ekki gerst brotlegur við refsilög hér á landi.

Ákærða S-kvk-nf- A-kvk-nf er fædd í desember 1998. Samkvæmt framlögðu sakavottorði, dagsettu 15. desember 2021, hefur ákærða heldur ekki gerst sek um brot á refsilögum hérlendis.

Við ákvörðun refsingar er litið til þess að ákærðu hafa hrein sakavottorð og verður það metið þeim til refsimildunar. Á hinn bóginn er litið til þess að brot þau sem ákærðu hafa verið sakfelld fyrir voru framin í samverknaði, auk þess sem þau höfðu talsvert magn fíkniefna í vörslum sínum í sölu- og dreifingarskyni. Verður það metið ákærðu til refsiþyngingar, sbr. 6. tölul. 1. mgr. 70. gr. og 2. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða C-x-x S-x-x hæfilega ákveðin fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærðu S-x-x- A-x-x P-x-x hæfilega ákveðin fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk 345,18 grömm af maríhúana, 243,56 gaf tóbaksblönduðu kannabisefni (efnaskrárnúmer 45085), 7,75 gaf kókaíni(efnaskrárnúmer 45088), sex farsíma, sbr. allir í munaskýrslu nr. 150565 og munir nr. 534777 og 534778 í munaskýrslu nr. 150566 auk peninga að fjárhæð 492.000 kr., sbr. munaskýrsla nr. 150568, sem hald var lagt á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

K-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærði, C-x-x S-x-x, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða, S-x-x- A-x-x P-x-x, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærðu sæti upptöku á 345,18 grömm af maríhúana, 243,56 gaf tóbaksblönduðu kannabisefni, 7,75 gaf kókaíni, sex farsíma, sbr. allir símar í munaskýrslu nr. 150565 og munir nr. 534777 og 534778 í munaskýrslu nr. 150566 auk peninga að fjárhæð 492.000 kr.

K-kvk-nf J-kvk-nf